《早发侜浦》
清代·马维翰

寒威凛冬季，木落风凄紧。束装适京国，夜漏短无准。

父母送临适，肫复辞难罄。首言慎起居，次言远驰骋。

得既勿满盈，失亦戒孤愤。努力崇正轨，缁尘发深警。

长年动兰桡，瞻顾两未忍。俯首别泪滋，回汀更引领。

细雨棹横塘，庐舍去隐隐。铭心宝训言，守身日三省。

作者简介：（1693—1740）清浙江海盐人，字默临，又字墨麟，号侣仙。康熙六十年进士。雍正间从部郎擢四川建昌道，忤总督，诬以过失，解职入都质审。乾隆帝即位，授江南常镇道。诗文精悍，以纵横排奡为长。有《墨麟诗集》、《旧雨集》。